
Bevezetés
A Honvéd Testalkati Program (HTP) keretében 1599 mérés áll rendelkezésre az Inbody Scanner 770 készülékkel 2010-2026 között. A vizsgálatok 634 női páciens és 965 férfi páciens kapcsán történtek meg. Az érintett személyek száma 464 fő. Az ismételt mérések száma 1 és 93 között változik. A mérés keretében 220 mezőnyi adat kerül tárolásra. Ezek közül 15 mező a reaktancia értékeket tárolja. A reaktancia jelentését a Google AI-keresés alapján az alábbi idézet foglalja össze:
„Az InBody scanner esetében a reaktancia mérése a bioelektromos impedancia analízis (BIA) egyik legfontosabb összetevője, amely közvetve a sejtek épségét, egészségi állapotát és funkcióját mutatja. Míg a rezisztencia (ellenállás) elsősorban a testvíz mennyiségét jelzi, a reaktancia a sejtmembránok által kifejtett ellenállást méri. 
Íme a reaktancia mérés jelentése részletesen:
1. Mi az a reaktancia?
· Sejtmembrán kapacitás: Az emberi test sejtjeit membránok veszik körül, amelyek kondenzátorként viselkednek (energiát tárolnak), amikor alacsony frekvenciájú elektromos áram halad át rajtuk. A reaktancia ezt az energiatárolási képességet méri.
· „Késleltetés”: Amikor az áram eléri a sejtmembránt, egy rövid ideig „várakozik”, mielőtt átjutna. Ez a pillanatnyi késleltetés a reaktancia.
· Mértékegység: Ohm (
2. Mit mutat a reaktancia értéke?
· Magas reaktancia (egészséges): Azt jelzi, hogy a sejtmembránok épek, feszesek, és kiválóan tárolják az energiát. Ez magasabb sejtintegritást (sejtek épségét) és jobb tápláltsági/egészségi állapotot jelent.
· Alacsony reaktancia (rosszabb állapot): Azt jelzi, hogy a sejtek membránja sérült, sérülékenyebb vagy alacsonyabb a sejtszám, ami csökkent sejtintegritásra utal. 
3. Miért fontos az InBody mérésnél?
· Fázisszög (Phase Angle) kiszámítása: A reaktancia a rezisztenciával együtt alkotja az impedanciát, és ezek arányából számítják ki a fázisszöget. A fázisszög a sejtek egészségének egyik legfontosabb mutatója.
· Sport és fitnesz: Az edzettebb, izmosabb embereknek általában magasabb a reaktanciája, ami jobb sejtregenerációt és magasabb izomminőséget jelez.
· Egészségi állapot: A csökkenő reaktancia/fázisszög alultápláltságra, kimerültségre vagy krónikus betegségekre is utalhat. 
Összefoglalva: Az InBody mérésnél a reaktancia nem csak a testtömeget (izom/zsír), hanem a sejtek minőségét és egészségét ("mennyire jó minőségűek az izmaid") mutatja meg.” 
(forrás Google, AI: https://www.google.com/search?q=reaktancia+m%C3%A9r%C3%A9s+jelent%C3%A9se+az+inbody+scanner+eset%C3%A9n) 
Szakirodalmi háttér
Tetszőlegesen sok Honvédorvos (egyéb MHEK) cikkre hivatkozás a téma kapcsán (inkl. kézszorítóerő mérések) a citációs indexek felfelé hajtása érdekében…
Esettanulmány
A reaktancia kulcsszó mellett a másik kulcsszó ebben a tanulmányban a longevitiy (vö. hosszú élet). A reaktancia adatok elvileg alkalmasak a kronológiai életkor ismerete mellett a biológiai életkor becslésére. A két életkor egymáshoz való viszonya pedig alkalmas adott egyén életformájának értelmezésére, ill. katonák esetén pl. a hadrafoghatóság jelenségkörének értelmezésére. A „stratégiai szintű munkaerő-terhelés előrejelzése”, ill. a „katonai állomány egészségi állapotának előrejelzése és megőrzése” az MHEK MI-alkalmazásigény felmérésében már ma is (2026) szereplő jelenségek. Magyarországon a nemzetközi longevity world cup egyik előkelő helyezésének tulajdonosa, a 30 éves Helstáb Martin (filmrendező) biológiai kora 15 éves (vö. https://www.youtube.com/watch?v=VLMVeqhILdQ). 
Jelen tanulmány célja, hogy a HTP keretében mért reaktancia adatok és a kronológiai életkor, ill. egyéb rendelkezésre álló attribútumok (pl. testméretek) közötti összefüggéseket vizsgálja MI-támogatás (hasonlóságelemzés) felhasználásával. Ezen vizsgálatok elsődlegesen a biológiai kor saját modellezés keretében történő becslésére alapozva elsőként azt kívánják alátámasztani, hogy a saját biológiai kor modellek racionálisak, másrészt azt, hogy ezen immár hitelesített modell által becsült biológiai kor adatok és a tényleges kronológiai kor adatok között milyen kapcsolatok állnak fenn.
Hasonlóságelemzésre alapozott biológiai kor
Egy modell robosztusságát a véletlen találgatástól való különbözősége alapján lehet és kell megítélni (többekközött). Ez jelen esetben azt jelenti, hogy készítünk egy, de ideális esetben minél több modellt, mely modellek paraméterei/eredményei kell, hogy értelmezésre kerüljenek egymással szemben és a tényadatokkal szemben (különös tekintettel a kronológiai korra). 
Attribútumlista:
1. 180. 5kHz-RA Reactance
2. 181. 5kHz-LA Reactance
3. 182. 5kHz-TR Reactance
4. 183. 5kHz-RL Reactance
5. 184. 5kHz-LL Reactance
6. 185. 50kHz-RA Reactance
7. 186. 50kHz-LA Reactance
8. 187. 50kHz-TR Reactance
9. 188. 50kHz-RL Reactance
10. 189. 50kHz-LL Reactance
11. 190. 250kHz-RA Reactance
12. 191. 250kHz-LA Reactance
13. 192. 250kHz-TR Reactance
14. 193. 250kHz-RL Reactance
15. 194. 250kHz-LL Reactance
Modellek/Eredmények:
1. M1: Minden (1599) rekord (férfiak és nők) alapján, 15 reaktancia-attribútummal (Xi), kronológiai életkor (Y), additív, lépcsős függvény-alapú modell (termelési függvény: egy fajta hibrid döntési fa: HA/AKKOR-mintázatokkal, ezek numerikus részeredményeinek additív aggregációjával), minden attribútum nyers mérési értéke minél kisebb, annál idősebb az adott alany (vö. szakirodalmi vélelmek az attribútumok irányát illetően), felbontás 1:100 (azaz a mindenkori szomszédos 100:100 nyersérték alapján nyert sorszám kerül egy inputkategóriába kényszerítésre)…
· Korreláció a tényleges kronológiai kor és a becsült biológiai kor között: 0.17 (a véletlentől alig különbözik!)
· A rendelkezésre álló 15 attribútumból a modell által ténylegesen felhasználni tudott attribútumok száma: 3 (A1, A8, A9)
· A kombinatorikai tér mérete 2*3*2=12
· Modellezési technika: COCO STD
2. M2: M1 paraméterek kivéve 1:100-as felbontás helyett 1:50
· Korreláció: 0.16
· Bevont attribútumok száma: 4 (A1, A8, A9, A12)
· Kombinatorikai tér: 36 = 3*3*2*2
· COCO STD
3. M3: M0 modell, irányok nélkül (COCO MCM)
· Korreláció: 0.40
· Bevont attribútumok száma: 15/15
4. M4: M3 modell csak 634 objektummal (csak női alanyok)
· Korreláció: 0.47
· Bevont attribútumok száma: 15/15
5. M5: M1 modell csak nőkre, dupla attribútum-készlettel, azaz a szakirodalmi irányok szerint rangsorolt 15 attribútum mellett ezek inverze (15 további attribútum) is adott
· Korreláció: 0.37
· Bevont attribútumok száma: 30/30
· COCO STD (dupla attribútum-készlet)
Részeredmények értelmezése:
· A rossz és még rosszabb felbontású alapmodellek (M2, M1) korrelációs értékei alig különböznek a véletlentől, vagyis a reaktancia jelensége nem komprimálható tetszőlegesen.
· A szakirodalmi irányok (látszólag teljes) kikapcsolása (M3) jelentősen növeli (min. megduplázza) a korreláció értékét, vagyis a kor-értelmezés jelenségköre (a rendszer) nem monoton.
· Az M4 (csak nők) 0.47-es korrelációja nem magas, de jelzi, a nemek eltérő módon modellezendők.
· Az M3 és M4 polinomizálódását feloldó M5 racionális, egymással szembenálló, tökéletesen magyarázható, hibrid részerőterek alapján csak 0.37-es korrelációt eredményez. Vagyis a kronológiai kor értelmezése nem egyszerűsíthető le a szakirodalmi irányokra semmiképpen.
További részeredmények a teljes populációra:

1:100 (M1 input) (Y=kronológiai kor)

1:50 (M2 input) (Y=kronológiai kor)
[image: ]
M3: output-paramétertér korrelációi (Y=lépcsők: 1, …, 16)
Az M1 és M2 input-korrelációi az Y=kronológiai korra vonatkozóan a rangsorolás után mind-mind negatívak, ami a szakirodalom attribútum-irányokra vonatkozó alapfeltevését stratégiai szinten alátámasztja.
Az M3 modell output-paramétereinek (irányítatlan lépcsős-függvényeinek) korrelációi a ceteris paribus logikát mutatják be: minél szélsőségesebb egy-egy korreláció a +/-1 -es tartományban, annál inkább lehet(ne) a lépcsős függvényeket ezek lépcsőértékeit helyettesítő, függvényillesztéssel nyert szigorúan monoton alakzatokkal (pl. egyenesekkel) helyettesíteni. A negatív korrelációk megerősítik a szakirodalmat, a nulla közeli korrelációs értékek az adott mérés modellezés szempontjából értelmezendő rel. hasztalanságát jelzik és/vagy polinomizálódást (pl. optimumhatásra utalnak), míg a pozitív korrelációk a szakirodalmat elvetni javasolják a férfiak és nők vegyes populációja esetén. A pozitív korrelációk darabszáma nem elhanyagolható és mértékük még kevésbé.

Az M4 modell már csak a női alanyok adatait tanulja meg, értelmezi. Az összes alany (férfi, nő) értékei az M3 modellből származnak (vö. már fentebb is bemutatva). Előjelváltás, azaz a szakirodalom megerősítése vagy elvetése több attribútum esetén is tetten érhető, vagyis a nemek szerinti modellezés jelentős belső strukturális eltéréseket valószínűsít: pl. az A14 (jobbról utolsó előtti 193. log-adathalmaz) esetén: +0.35 vs. -0.71 (ahol a +0.35-ben a női hatások is benne vannak). A 186-os jelű mérési attribútum esetén ugyan nincs előjelváltás, de a változás mértéke rel. nagy: -0.90 vs. -0.01, ami ismét csak a nem-specifikus sejtműködés lehetőségét veti fel a szakirodalommal szemben.

Az M5 duplaattribútum-készlettel dolgozó modellje mögött két önmagában robosztus elv kerül egyidőben értelmezésre: lehet-e egy-egy attribútum egyszerre minél nagyobb, annál idősebb, ill. minél kisebb, annál idősebb összefüggés mentén értelmezhető. A két részerőtér minden korrelációja kényszerűen negatív a lépcsős függvények logikája miatt, s a lépcsős függvények alakja az, ami a két korrelációs erőtérből (dupla csak és inverz) származtatni engedi a csak nő eredő erőteret:

Az M4 korrelációkat már ismerjük. Az M5 korrelációk alatt a direkt és inverz hatások eredőire vonatkozó korrelációkat értjük. Ami itt és most releváns, az ismét az előjelváltások helye, mértéke: a 183-as, a 188-as és a 189-es jelű mérések előjelet váltanak, vagyis a polinomizálódásra hajlamos MCM-modellstruktúra (M4) és az elemi rétegekből álló (így azonnal értelmezhető, de magában is korlátozottan polinomizálódó modellstruktúra (M5) ezen a három ponton ismét csak a szakirodalommal, mint benchmark-kal és egymással is vitatkozik. Az átcsapások mértéke mindhárom esetben jelentős – nem tekinthető nulla körüli apró ingadozásnak a ceteris paribus vélelmek átcsapását.

A modellek véletlentől való eltérése, a hallucinálás kizárása eddig csak indirekt módon volt tetten érhető (vö. felbontások hatása, nemek hatása, modelltechnikák hatása). Vagyis ha van hatás és az logikus, akkor a véletlenszerűség esélye egyre kisebb.
A fenti két ábra egy-egy konkrét, a 22, ill. 20 vizsgálaton átesett női alany esetét mutatja be, ahol az X tengely az idő (1.5 év: 2020-2022 és 2 év: 2023-2025). A narancssárga pöttyök értelemszerűen a kronológiai életkor múlását mutatják, évhatáron egy-egy lépcsőszerű ugrással felfelé.
A jobb oldali ábrán, ahol a kék pöttyök (a vizsgálatról vizsgálatra becsült biológiai életkorok) a narancssárga kronológiai életkorok felett találhatók, az látható, hogy egy adott alany következetesen (20 esetben) fiatalabb, mint az iratai szerinti kora. Vagyis vélelmezhetően még rel. jól terhelhető (vö. vélelem: a poszttraumás stressz-szindrómában szenvedők, már felismert/még fel nem tárt pl. rákos egyedek, ill. stressz/betegség előtti és betegség=stresszhatások utáni becsült értékei gyors biológiai öregedést, akár a kék és narancssárga pöttyök által alkotott vonalak metszését is vélelmezni engedik). 
A baloldali ábra ennek ellentettje: 22-ből 20 esetben messze idősebbnek becsülhető az illető biológiai kora, mint a kronológiai kora. 2 esetben a tény és a becslés közel áll egymáshoz, de ezen esetekben is a kék pöttyök a narancssárga pöttyök felett vannak – szisztematikusan 22 esetben. EZ nem lehet véletlen, ez egy fajta rendszer/modell-robosztusság jele.

További felismerések, melyek kizárják a véletlen hatásokat:
· Akár a teljes (vegyes nemű), akár csak a női populáció esetén a becsült biológiai korral a véletlenszerűen választott egyéb mérési adatok szisztematikusan pozitívabban korrelálnak, mint a hivatalos okmányokból következő (ráadásul a modellek által megtanulni akart, de csak 0.5-ös korrelációs szint alatt közelített) valódi, kronológiai kor adatok.
· Vagyis a kronológiai kor még polinomizálódás kapcsán rugalmas modelltechnikákkal becsült biológiai korhoz képest véletlenszerűbb összefüggéseket mutat szisztematikusan, mint azt a becsült koradatok és quasi bármilyen más jelenség között látható korrelációk alapján vélelmezni szabad.
Summa summarum: a hasonlóságelemzéssel becsült biológiai kor állomány- és egyedszinten is alkalmasnak látszik az adott személyek kapcsán arra, hogy kockázatokat vélelmezzünk!
Sőt, a fentebb látható kék és narancssárga pöttyök dinamikája egyedenként azt is vélelmezni engedi, hogy mi is történik az adott életmódot folytató személlyel 1-2 év alatt: pl.
· A jobb oldali narancs-kék pöttyhalmaz azt mutatja, hogy a jelölt vélhetően háromszor rugaszkodott neki a vizsgálatoknak, s a mindenkori kezdeti kék pöttyök magasabbak, narancs-közelibb állapotban vannak, mint az ezeket követvő pöttyök.
· Vagyis a jelölt jól reagált a HTP-re = egyre fiatalabbá vált biológiailag! (Az utolsó, harmadik nekifutás trendje már inkább semleges, mint fejlődést mutató…)
· A baloldali jelölt ismét csak vélelmezhetően háromszor futott neki a kihívásnak, s az első két esetben itt is a nyitó (kezdeti) kék pöttyök magasabban (rosszabb helyzetre utaló pozícióban vannak), mint számos később narancsszínű pötty. 
· Sőt, a második kísérlet kifejezetten visszaterelte a kezdetben túlöreg alanyt a valódi korához, s a harmadik kísérlet innen indult bizonyos idő elteltével. De a harmadik kísérlet eleje rohamos romlást, majd végül bizonyos megújulást mutat.
· Amennyiben a konkrét alanyok életvezetési log-adatai bármilyen módon, de rendelkezésre állnak, akkor a színes pöttyökre alapozó nyomolvasás átkonvertálható a pszichológiai gyakorlat szerinti narratívákká is…
A becsültbiológiai kor és a tényleges kronológiai kor közötti eltérések struktúrája minden alany és a női alanyok esetén alapvetően hasonló lefutású:
[image: ]
[image: ] Nők (female)
Az előjelváltás előtti (negatív) tartomány azt jelenti, hogy vizsgált populációk eltérő mértékekben és arányokban, de idősebbek (biológiailag már elhasználódottabbak), mint azt a kronológiai koruk jelzik (vö. egészségtelen életmód, környezeti hatások eredőjeként). A pozitív X-tengely értékek a ténylegesen fiatalabb a szervezet, mint amit az okmányok sejtetnek állapotú egyedeket mutatja ki, rel. kevés változatossággal, rel. nagy csoportnagysággal, de alanyszám (görbe alatti terület a pozitív és a negatív tartomány esetén) kb. azonos a nők és mindösszesen is kapcsán – a fiatalosabbak aránya mindkét esetben meghaladja az 50%-ot. A szélsőségek az idősebb, mint látszik irányban kimagaslóak: ennek egyik oka lehet, hogy a mintában vannak tizenévesként nyilvántartott alanyok is, akik bármi okból, de sokkal idősebbnek hatnak. (Megjegyzés: lehet, hogy maga az inbody-scanner nincs is kalibrálva tetszőlegesen fiatalkorúak esetére?)
Következtetések
Az inbody scanner reaktancia-adatai alapján tehát egy speciális profilírozás végezhető el, ahol a hasonlóságelemzési modellekkel becsült biológiai kor a véletlen okoskodástól karakteresen különbözik. A becslések populációs és egyed szinten további értelmezésekre adnak módot.
Jövőkép
A reaktancia mellett még ennél is több változót jelentően impedancia adatok is rendelkezésre állnak. 
Ha a férfi és női test (sejtek) reakciói egyes mérési tartományokban valóban jelentősen mások, akkor akár a sportolók effektív nemét is fel lehet tárni ilyen módon (vö. sportoló/bokszoló nő? a legutóbbi olimpián). 
A migráció kapcsán alapvető jogi kérdés, ki hány éves? Ki minősül gyermeknek? Minden, ami a kormeghatározás kapcsán ezen kérdést támogatja, a visszaélések számát minimalizálja minden formában. A pozitív diszkrimináció esete lehet, ha valaki papíron idősebb, de biológiai kora még nem engedi felnőttnek tekinteni őt, ilyen esetekben felmerülhet a gyermekeket megillető gondoskodás magasabb fokának jogszerűsége. S fordított eset is előállhat: papíron valaki fiatal, de egyébként koravén?! Ebben az esetben feltárandó ezen relatív leépülés háttere: ha ez a korai érés traumák sorozatát jelenti, akkor az egyed védendő, ha pl. önsorsrontó életmód áll mögötte, akkor a szociális rendszer eljut saját filozófiai határáig: mit tekintünk az egyed felelősségének?
Amennyiben nem csak korreláció szinten kerülnek további jelenségek (vö. testméretek) nagyító alá, akkor szimulátorok is alkothatók: melyek megadják, vajon hat-e a testméretváltozás a biológiai korra, s ha igen, milyen mértékű/arányú kölcsönhatások várhatók el?
A katonák esetén a biológiai kor-alapú profilírozás nem csak egy becsült értékkel, hanem ezek dinamikus feltárásával akár a bevetés előtti formaidőzítés eszközrendszerébe is beépülhet. 
A HTP innentől eszközt kap arra, hogy a becsült biológiai kort is figyelje és elvárja, hogy az alanyok olyan életformát folytassanak, ehhez persze megfelelő segítséget kapva, ami a HTP-be való belépés után egyre jobb biológiai kor felé tereli az egyedet…

